Ministerul Sănătății a anunțat că a început lucrările pentru construcția spitalelor din PNRR, totul fiind într-un ritm accelerat, conform paginii de Facebook a instituției.
Craiova
Pavilionul de Politraumă de la Craiova este într-un stadiu avansat al lucrărilor de construcție, iar clădirea este ridicată deja până la nivelul 2. Investiția se ridică la 44 de milioane de lei, fonduri asigurate prin PNRR.
Sibiu
Totodată, construcțiile au început și la Sibiu. Acolo pavilionul de Politraumă va avea 90 de paturi, dintre care 15 digitalizate complet. De asemenea, pentru acest proiect investiția se ridică la 82 de milioane de lei, fonduri asigurate prin PNRR.
Timișoara
Într-un final, și Timișoara se bucură de o astfel de inițiativă. Ministerul Sănătății a postat un videoclip pe pagina sa de Facebook unde a ilustrat munca celor ce construiesc Centrul de Arși Grav Timișoara.
Fiți la curent cu ultimele noutăți. Urmăriți DCNews și pe Google News